CELEX: 32012R0694
Language: sl
Date: 2012-07-27 00:00:00
Title: Uredba Sveta (EU) št. 694/2012 z dne 27. julija 2012 o določitvi možnosti ribolova sardona v Biskajskem zalivu za ribolovno sezono 2012/2013

31.7.2012   
            
            
               SL
            
            
               Uradni list Evropske unije
            
            
               L 203/26
            
         UREDBA SVETA (EU) št. 694/2012
   z dne 27. julija 2012
   o določitvi možnosti ribolova sardona v Biskajskem zalivu za ribolovno sezono 2012/2013
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43(3) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Svet mora določiti celotne dovoljene ulove (TAC) po ribolovnih območjih ali skupinah ribolovnih območij. Ribolovne možnosti bi bilo treba med države članice porazdeliti tako, da se zagotovi relativna stabilnost ribolovnih dejavnosti vsake države članice za vse staleže ali skupine staležev, in ob upoštevanju ciljev skupne ribiške politike, določenih v Uredbi Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1).
            
         
               (2)
            
            
               Za namene ustreznega upravljanja staleža in poenostavitve je primerno, da se določi TAC in kvote držav članic za stalež sardona v Biskajskem zalivu (podobmočje ICES VIII) za sezono letnega upravljanja od 1. julija do 30. junija naslednjega leta in ne za obdobje upravljanja koledarskega leta. Za ribištvo bi morale kljub temu veljati splošne določbe Uredbe (EU) št. 43/2012 (2) o pogojih uporabe kvot.
            
         
               (3)
            
            
               TAC za sardona v Biskajskem zalivu za ribolovno sezono 2012/2013 bi bilo treba določiti na podlagi razpoložljivih znanstvenih mnenj ter ob upoštevanju bioloških in družbeno-gospodarskih vidikov ter ob zagotavljanju pravičnega obravnavanja različnih ribiških sektorjev.
            
         
               (4)
            
            
               Komisija je z namenom določitve večletnega načrta za stalež sardona v Biskajskem zalivu, ki bi pokrival to ribolovno sezono in določil pravilo o ulovih za določanje ribolovnih možnosti, 29. julija 2009 predstavila predlog uredbe o določitvi dolgoročnega načrta za stalež sardona v Biskajskem zalivu in ribištvo, ki izkorišča ta stalež. Ob upoštevanju navedenega predloga in glede na to, da presoja vplivov, na kateri temelji ta predlog, predvideva najnovejšo presojo vplivov odločitev na ribolovne možnosti za stalež sardona v Biskajskem zalivu, je za stalež sardona primerno določiti ustrezni TAC. Znanstveni, tehnični in gospodarski odbor za ribištvo (STECF) je julija 2012 predložil mnenje, v katerem je biomaso drstitvenega staleža ocenil na okoli 68 180 ton. Posledično bi bilo treba za ribolovno sezono, ki traja od 1. julija 2012 do 30. junija 2013, določiti TAC v višini 20 700 ton.
            
         
               (5)
            
            
               V skladu s členom 2 Uredbe Sveta (ES) št. 847/96 z dne 6. maja 1996 o uvedbi dodatnih pogojev za upravljanje celotnih dovoljenih ulovov (TAC) in kvot iz leta v leto (3) je treba opredeliti, v kolikšni meri ukrepi iz te uredbe veljajo za stalež sardona v Biskajskem zalivu.
            
         
               (6)
            
            
               Zaradi začetka ribolovne sezone 2012/2013 in za namene letnega poročanja ulovov, bi ta uredba morala začeti veljati takoj in se uporabljati od 1. julija 2012 –
            
         SPREJEL NASLEDNJO UREDBO:
   Člen 1
   Ribolovne možnosti za sardona v Biskajskem zalivu
   1.   Celotni dovoljeni ulov (TAC) in njegova razdelitev med države članice za ribolovno sezono od 1. julija 2012 do 30. junija 2013 za stalež sardona v podobmočju ICES VIII, kot je opredeljeno v Uredbi (ES) št. 218/2009 (4), sta (v tonah žive teže) naslednja:
   
               
                           Vrsta
                        
                        
                           :
                        
                        
                           sardon
                           
                              Engraulis encrasicolus
                           
                        
                     
            
               
                           Cona ICES
                        
                        
                           :
                        
                        
                           VIII
                           (ANE/08.)
                        
                     
         
               Španija
            
            
               18 630
            
            
               Analitski TAC
            
         
               Francija
            
            
               2 070
            
         
               EU
            
            
               20 700
            
         
               TAC
            
            
               20 700
            
         2.   Za dodelitev ribolovnih možnosti, kot so določene v odstavku 1, in njihovo uporabo veljajo pogoji iz členov 8, 10 in 13 Uredbe (EU) št. 43/2012.
   3.   Šteje se, da za stalež iz odstavka 1 velja analitski TAC za namene Uredbe (ES) št. 847/96. Uporabljata se člen 3(2) in (3) ter člen 4 navedene uredbe.
   Člen 2
   Začetek veljavnosti
   Ta uredba začne veljati dan po objavi v Uradnem listu Evropske unije.
   Uporablja se od 1. julija 2012.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. julija 2012
      
         
            Za Svet
         
         
            Predsednik
         
         A. D. MAVROYIANNIS
      
   
   
      (1)  UL L 358, 31.12.2002, str. 59.
   
      (2)  Uredba Sveta (EU) št. 43/2012 z dne 17. januarja 2012 o določitvi ribolovnih možnosti, ki so plovilom EU na voljo v letu 2012 za nekatere staleže rib in skupine staležev rib, za katere ne veljajo mednarodna pogajanja ali sporazumi (UL L 25, 27.1.2012, str. 1).
   
      (3)  UL L 115, 9.5.1996, str. 3.
   
      (4)  Uredba (ES) št. 218/2009 Evropskega parlamenta in Sveta z dne 11. marca 2009 o predložitvi statističnih podatkov o nominalnem ulovu držav članic, ki ribarijo v severovzhodnem Atlantiku (UL L 87, 31.3.2009, str. 70).